**П Р И Л О Г**

**ИЗВЕШТАЈ ЗА ПРОЦЕНКА НА ВЛИЈАНИЕТО НА РЕГУЛАТИВАТА**

|  |  |
| --- | --- |
| Назив на министерство: | Министерство за труд и социјална политика |
| Назив на предлогот на закон: | Предлог на Закон за изменување и дополнување на Законот за работните односи |
| Одговорно лице и контакт информации: | Мирјанка Алексевска, раководител на сектор |
| Вид на Извештај: | [ ] Нацрт[x] Предлог  |
| Обврската за подготовка на предлогот на закон произлегува од: | [ ]  Годишна програма за работа на Владата на Република Северна Македонија[ ]  НПАА[ ]  Заклучок на Владата на Република Северна Македонија[x] Друго \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Поврзаност со Директивите на ЕУ: | Нема |
| Дали нацрт извештајот содржи информации согласно прописите кои се однесуваат на класифицираните информации: | [ ] Да[x] Не |
| Датум на објавување на нацрт Извештајот на ЕНЕР: |   |
| Датум на доставување на нацрт Извештајот до Министерството за информатичко општество и администрација: |   |
| Датум на добивање на мислењето од Министерството за информатичко општество и администрација: |  |
| Рок за доставување на предлогот на закон до Генералниот секретаријат | Април, 2021 |

**1. Опис на состојбите во областа и дефинирање на проблемот**

 1.1 Опис на состојбите

Со Законот за работните односи („Службен весник на Република Македонија“ бр.62/05, 106/08, 161/08, 114/09, 130/09, 50/10, 52/10, 124/10, 47/11, 11/12, 39/12, 13/13, 25/13, 170/13, 187/13, 113/14, 20/15, 33/15, 72/15, 129/15, 27/16, 120/18 и „Службен весник на Република Северна Македонија“ бр.110/19 и 267/20), се уредуваат работните односи меѓу работниците и работодавачите кои се воспоставуваат со склучување на договор за вработување, како и работните односи на работниците вработени во органите на државната власт, органите на единиците на локалната самоуправа, установите, јавните претпријатија, заводите, фондовите, организациите и други правни и физички лица кои вработуваат работници, доколку со друг закон поинаку не е определено. Меѓу другото, во овој закон е уредено и работното време, но и правото на дневен, неделен и годишен одмор. Според решението во законот, ден на неделен одмор по правило е недела или некој друг ден во неделата.

 1.2 Причини за проблемите кои се предмет на разгледување

Многу истражувања го утврдуваат значењето на рамнотежата помеѓу професионалниот и приватниот живот, како неопходен елемент во животот на работникот, затоа што оваа рамнотежа придонесува работникот да биде поефикасен и мотивиран на работното место, а од друга страна да има и приватен живот - семеен и социјален, што ги задоволува неговите потреби и потребите на неговите блиски. Гледно во национален контекст, односите со семејството и пријателите се традиционални вредности коишто треба да се чуваат и развиваат. Дополнително, работникот треба да има време да се занимава со хоби, да спортува и да посетува културни настани, а сето тоа, вклучително и исполнетиот семеен и социјален живот ќе му помогнат на работникот да го канализира оптоварувањето на работното место.

Од овие причини, како и во насока на следење на современите меѓународни трендови во трудовата област, се појави потребата за определување на неделата како ден на неделен одмор за сите, со одредени исклучоци во дејностите каде работниот процес не дозволува да се направи прекин.

**2. Цели на предлог регулативата**

 Со Предлогот на закон, се овозможува подобро усогласување на приватниот со професионалниот живот, се врши создавање на законски решенија за поголема заштита на правото на неделен одмор и се елиминираат можните злоупотреби во однос на обезбедување на користењето на ова право.

**3. Можни решенија (опции)**

3.1 Опис на решението „не прави ништо“

Доколку остане постојното законско решение, многу работници ќе работат и во недела, а како ден на неделен одмор ќе се користи друг ден во неделата, работата во недела ќе им биде платена како и секој друг работен ден и понатаму ќе постојат тешкотии во усогласувањето на приватните и професионалните обврски и социјалниот живот, воопшто.

3.2 Опис на можните решенија (опции) за решавање на проблемот

Со измените и дополнувањата на Законот ќе се уреди неделата да е ден за одмор за сите, со исклучок на дејностите во кои не смее да дојде до прекин на работниот процес или кои се неопходни заради функционирањето на целата држава. Ќе се утврди и додатокот на плата за работа во недела. На тој начин, работниците ќе можат полесно да организираат слободното време да се совпаѓа со слободното време на нивните семејства, пријатели и сл., а оние работници кои работат работат во недела ќе имаат право на посебен додаток за работа во недела.

1. **Проценка на влијанијата на регулативата**

 Можни позитивни и негативни влијанија од секоја од опциите:

* 1. Економски влијанија

Во некои дејности ваквото законско решение ќе ја наметне потребата од реорганизација на работата со цел да избегнат економските влијанија.

* 1. Фискални влијанија

Ова законско решение ќе предизвика и фискални влијанија врз Буџетот на Република Северна Македонија. Врз основа на расположливите податоци за бројот на вработени во јавен сектор, кои би работеле во недела (30%) и просечната плата во земјата, се проценува дека фискалните импликации би изнесувале околу 43.100.000 денари месечно, односно 516.600.000 денари на годишно ниво.

* 1. Социјални влијанија

Воведувањето на неработна недела, нема да има социјални влијанија.

4.4 Влијанија врз животната средина

Нема

4.5 Административни влијанија и трошоци –

а) трошоци за спроведување /

б) трошоци за почитување на регулативата /

**5. Консултации**

5.1 Засегнати страни и начин на вклучување

Беа направени консуслтации помеѓу Министерството за труд и социјална политика и Министерството за економија, Министерството за финансии, Министерството за транспорт и врски, Министерство за култура, Министерството за информатичко општество и администрација, Кабинетот на потпретседателот на Владата на Република Северна Македонија задолжен за економски прашања, координација со економските ресори и инвестиции и Економско - социјалниот совет, на работни состаноци.

 5.2 Преглед на добиените и вградените мислења

5.3 Мислењата кои не биле земени предвид и зошто

**6. Заклучоци и препорачано решение**

6.1 Споредбен преглед на позитивните и негативните влијанија на можните

 решенија (опции)

Сметаме дека придобивките од усогласениот приватен и професионален живот на работниците, ќе резултира со поголемо задоволство на работниците и зголемена мотивираност во работењето, што, доколку знаеме дека човечкиот капитал треба да се штити и одржува, ќе придонесе кон поголема продуктивност, која пак ќе допринесе и до подобрување на економската состојба на работодавачите, а со тоа и на работниците.

6.2 Ризици во спроведувањето и примената на секое од можните решенија

 (опции)

Ризик е незадоволството на дел од вработените кои ќе работат во недела и помала посветеност на семејството кое на индиректен начин ќе има влијание и на продуктивноста на тие работници на работното место. Понатаму, постои можност кај потрошувачите да се јави незадоволство во определен временски период, се до стекнување на навиките за организирање на снабдувањето со неопходните потреби.

6.3 Препорачано решение со образложение

 Со измените и дополнувањата на Законот ќе се уреди неделата да е ден за одмор за сите, со исклучок на дејностите во кои нема да бидат во можност да го прекинат работниот процес или чиешто работење е неопходно за функционирање на државата. На тој начин, работниците ќе можат полесно да го организираат слободното време да се совпаѓа со слободното време на нивните семејства, пријатели и сл.

**7. Спроведување на препорачаното решение**

7.1 Потреба од менување на закони и подзаконска регулатива во областа или

 други сродни области

 Законот ќе предизвика соодветни промени во повеќе закони кои го регулираат работењето на дејности како што е Законот за трговија.

7.2 Потребни подзаконски акти и рок за нивно донесување

 Правилникот за формата, содржината и начинот на известувањето за работа во недела и

 Правилникот за видот и содржината на помошните и придружните дејности за непречено функционирање на дејности врз основа на склучен договор со работодавач или за непречено извршување на основната дејност на работодавачот, ќе се донесе во рок од 60 дена од денот на влегувањето во сила на овој закон.

7.3 Органи на државната управа, државни органи и други органи надлежни за

 спроведување

 Министерство за труд и социјална политика

7.4 Активности за обезбедување на ефикасно спроведување на предлогот на Закон

За ефикасно спроведување на законот, истиот ќе биде објавен на веб страната на Министерството за труд и социјална политика по неговото објавување во “Службен весник на Република Северна Македонија”.

**8. Следење и евалуација**

8.1 Начин на следење на спроведувањето

Следењето ќе биде спроведено од страна на Министерството за труд и социјална политика и Државниот инспекторат за труд

8.2 Евалуација на ефектите од предлогот на закон и рокови

 Евалуација може да се направи во период од најмалку една година по неговото

 донесување преку намалување на бројот на работодавачите работниците кои работеле во недела за 25 %.

**Изјава од државниот секретар**

**Нацрт Извештајот за проценка на влијанието на регулативата е изготвен во согласност со Методологијата за проценка на влијанието на регулативата. Тој дава реална проценка на можните влијанија и очекуваните ефекти, како и трошоците кои се однесуваат на секоја од утврдените можни решенија (опции) за решавање на проблемот.**

**Датум: ..................................................**

 **потпис на државен секретар**

**Изјава од министерот**

**Врз основа на резултатите од анализите прикажани во Извештајот за проценка на влијанието на регулативата сметам дека препорачаното решение (опција) претставува најдобар начин за решавање на проблемот и постигнување на очекуваните ефекти на најекономичен начин.**

**Датум:**

 **..................................................**

 **потпис на министерот**